| *Einzelhaft* |
| --- |
| 
Falco albumo *Einzelhaft* viršelis |
| Falco studijinis albumas |
| Išleistas | 1982 m. |
| Įrašytas | 1981-1982 m.m. |
| Žanras | Pop, rock, rap |
| Trukmė | 41:17 |
| Įrašų kompanija | GiG Records |
| Prodiuseris | Robert Ponger, Falco |
| Falco chronologija |
| 

|  |  |  |
| --- | --- | --- |
|  | Einzelhaft (1982) | Junge Roemer (1984) |

 |

**Einzelhaft** (vok. *Įkalintas*) yra debiutinis austrų dainininko Falco albumas, išleistas 1982 m. ir pasiekęs 1-ą vietą Austrijos ir Olandijos albumų topuose, kitose šalyse - Top-20, taip pat pakilo ir iki JAV „Billboard" albumų topo 64-os vietos.

Priešistorė
-----------

1980 m. „GiG Records" įrašų kompanijos bosui Marcusui Spiegeliui pastebėjus Falco jo grupės „Drahdiwaberl" koncerte, kuriame daugiausia ovacijų susilaukė jo atliekama daina „Ganz Wien", jis pasiūlė atlikėjui solinį kontraktą. Minėtą kūrinį, kuriame dainuojama apie narkotikus, dauguma radijo stočių boikotavo. Falco įrašė jo anglišką variantą „That Scene", kuris beveik pateko į Austrijos Top-10 (11-ą vietą). Iškart po to Falco ėmė bendradarbiauti su prodiuseriu Robertu Pongeriu, su kuriuo 1981 m. pavasarį ėmė kurti savo debiutinio albumo dainas.

R. Pongeris jau buvo sukūręs būsimojo superhito „Der Kommissar" melodiją be teksto ir pasiūlęs ją atlikėjui Reinholdui Bilgeri, tačiau šis ją atmetė. Falco susižavėjo šios melodijos demo versija ir per tris dienas sukūrė jai tekstą. Tuo pat laiku buvo sukurta ir įrašyta dar viena daina „Helden Von Heute", kurią Falco norėjo išleisti kaip singlą su „Der Kommissar" antroje pusėje. Tačiau įrašų firma nusprendė, kad pastarasis kūrinys turi daugiau potencialo būti pagrindine daina.

Dainos
------

1. Zuviel Hitze (4:31)
2. Der Kommissar (3:51)
3. Siebzehn Jahr (3:54)
4. Auf Der Flucht (4:13)
5. Ganz Wien (5:06)
6. Maschine Brennt (3:36)
7. Hinter Uns Die Sintflut (3:16)
8. Nie Mehr Schule (4:36)
9. Helden Von Heute (4:07)
10. Einzelhaft (4:01)

Einzelhaft - 25th Anniversary Edition
-------------------------------------

2007 m. išleistame albume yra 10 originaliojo albumo dainų, 2 papildomos bei 9-ios Falco interviu dalys.

1. "Nie Mehr Schule (Anniversary Mix 2007) – 4:03
2. "That Scene (Ganz Wien) – 4:25
3. "Interview Johann Hölzel 1993 - Kapitel 1 "Aus Hans Hölzel Wird Falco" - 3:59
4. "Interview Johann Hölzel 1993 - Kapitel 2 "Die Ersten 3 Alben" - 3:09
5. "Interview Johann Hölzel 1993 - Kapitel 3 "Erfolg Und Seine Konsequenzen" - 3:37
6. "Interview Johann Hölzel 1993 - Kapitel 4 "Zeitgeist" - 5:28
7. "Interview Johann Hölzel 1993 - Kapitel 5 "Westen, Osten, Norden, Süden" - 4:40
8. "Interview Johann Hölzel 1993 - Kapitel 6 "Suche Nach Der Wahrheit" - 3:25
9. "Interview Johann Hölzel 1993 - Kapitel 7 "Konzentration Der Kräfte" - 4:12
10. "Interview Johann Hölzel 1993 - Kapitel 8 "Kunst Und Verantwortung" - 2:26
11. "Interview Johann Hölzel 1993 - Kapitel 9 "Zukunftaussichten" - 5:03

Singlai
-------

Išleistas singlu „Der Kommissar" tapo Nr. 1 hitu Vokietijoje, Austrijoje, Ispanijoje, Pietų Afrikoje, Japonijoje, Suomijoje bei Italijoje, daugelyje kitų pasaulio šalių pateko į Top-10, taip pat pakilo ir į JAV „Billboard Hot 100" topus, kuriuose Falco buvo tik antrasis atlikėjas, ten patekęs su vokiška daina, o JAV „Disco Charts" topuose ji pasiekė 1-ą vietą. Viso parduota apie 7 mln. „Der Kommissar" kopijų. Ši daina laikoma pirmąja tikrai populiaria baltaodžio reperio daina.

1982 m. buvo išleistas sekantis singlas - „Maschine Brennt", kuris pateko į Austrijos, Vokietijos bei Norvegijos Top-10, tuo patvirtindamas Falco populiarumą. Dar Vokietijoje buvo išleista „Zuviel Hitze", o Prancūzijoje bei JAV - „Auf Der Flucht" angliška versija - „On The Run", kuri JAV pasiekė 9-ą „Hot Play" topo vietą.

Kiti faktai
-----------

Pažymint 25-ąjį debiutinio Falco albumo jubiliejų, 2007 m. buvo išleistas specialus albumas „Einzelhaft - 25th Anniversary Edition". Riboto tiražo leidimo pakuotės pirmasis CD - originalus „Einzelhaft" albumas, atnaujintas skaitmeniniu būdu, o antrajame CD galima rasti iki šiol į jokius oficialius Falco albumus neįėjusią anglišką „Ganz Wien" versiją „That Scene", remiksuotą „Nie Mehr Schule" bei 36 min. interviu, Falco duotą 1993 m.

Nuorodos
--------

* Albumo reitingai austriancharts.at
* Falco „Der Kommissar" videoklipas (pirmoji versija)
* Oficiali Falco svetainė